Պետական միջոցների հաշվին մայրաքաղաքի փողոցների ու բակերի բարեկարգման, պատերազմից տուժած բնակելի շենքերի և կենսական նշանակության օբյեկտների ու տանիքների վերանորոգման աշխատանքները, որոնք ներառված են 2012թ ծրագրերում, մինչև տարեվերջ ավարտին հասցնելու համար առավելագույն ջանքեր են պահանջվում շինարարներից: Իսկ աշխատանքների ծավալների ընդլայնման ու որակի ապահովման տեսանկյունից գաղտնիք չէ, որ պատասխանատվությունը ԼՂՀ քաղաքաշինության նախարարության համապատասխան ստորաբաժանումների հետ ստանձնել է քաղաքապետարանի շինարարության և բարեկարգման բաժինը, որը, բնականաբար, նաև վերահսկողական գործառույթներ է իրականացնում: